text: жалақы төлеу мерзімдері жеке еңбек, ұжымдық шарттарда көрсетілетін жалақы төленетін мерзім. жалақы ақшалай келесі айдың бірінші он күндігінен кешіктірілмей төленуі тиіс. жалақы төлейтін күн демалыс немесе мереке күндеріне тура келген жағдайда, оны төлеу сол күндердің қарсаңында жүргізіледі. жұмыс берушінің кінәсінен жалақы, ал қызметкермен жеке еңбек шарты бұзылған кезде –оған тиесілі басқа да төлемдер белгіленген мерзімнен кешіктірілген кезде жұмыс беруші қызметкерге өсімақы төлейді.жеке еңбек шарты бұзылған жағдайда қызметкерге тиесілі барлық сомаларды төлеу соңғы жұмыс күнінен кешіктірілмей жүргізіледі.